Алматыда "Almaty Student's Week" фестивалі басталды
"Алматыда "Almaty Student's Week" фестивалі басталды" | "https://abai.kz/post/190399"
TITLE: Алматыда "Almaty Student's Week" фестивалі басталды
URL: https://abai.kz/post/190399
META: "Алматыда "Almaty Student's Week" фестивалі басталды" | "https://abai.kz/post/190399"
DATE: 11.11.2024
AUTHOR(s): Қанат Әбілқайыр
TOTAL WORDS: 162
TEXT: Алматыда 17 қараша Халықаралық студенттер күніне арналған ауқымды "Almaty Student's Week" фестивалі бастау алды. Іс-шара Алматы қаласы Жастар саясаты басқармасының қолдауымен  өтуде, оның басты мақсаты – студенттердің қала өміріне белсенді қатысуын қамтамасыз етіп, жас көшбасшыларды анықтау. 11-17 қараша аралығында фестиваль  аясында студенттерге арналған 30-ға жуық әртүрлі іс-шаралар өтеді. "Almaty Student's Week" фестиваліне қатысатын әрбір студент өз таланты мен көшбасшылық қасиеттерін көрсете алады. Сондай-ақ, жастарға басқа оқу орындарының студенттерімен  байланыс орнатуға  мүмкіндік беріп,  жоғары оқу орындары арасындағы өзара ынтымақтастықты дамытуға септігін тигізеді. Фестиваль іс-шаралары студенттерге тәжірибе, идеялар және білім алмасуға арналған алаңдар ашып, болашақ бірлескен жобалар мен бастамалардың негізін қалайды. Бұл – студенттердің зияткерлік, спорттық, мәдени және қоғамдық салаларда өзін көрсетіп, өз дағдыларын нығайтып, өзін дамытуға  бірегей мүмкіндік. "Almaty Student's Week" фестивалінің маңызды бөлігі – жастардың патриоттық рухын көтеру, бірлігін нығайту және қазіргі заманғы сын-қатерлерге дайын әлеуметтік белсенді және біртұтас студенттік қауымдастық құру. Айта кетейік, Алматыда 35 жоғары оқу орнында 199 мыңнан астам студент білім алады, олардың 124 мыңнан астамы басқа өңірлерден келген.
